اسفند آیینین 6-سیندا شهید مدنی آذربایجان بیلیم یوردوندا آنا دیلی گونو موناسیبتی ایله مراسیم کئچیریلدی. بو مراسیمده ایواز طاها “سیمگهسل دونیا/جهان نمادین” باشلیغی آلتدا چیخیش ائتدی.
طاهانین نظرینجه اسکی فلسفهده گئرچکلیک و دوشونجهنین (ذهنین و دونیانین) ایلگیلری موباحیثه موضوعسودور، آمما ایییرمینجی عصردن دیل ده دؤرهیهیه گیریر و بیر D اوچلویو یارانیر: “دیل، دوشونجه و دونیا”. بو یؤنهلیش فرگهدن باشلایاراق ویتگئنیشتایندا زیروهیه قالخیر. سونرا آنالیتیک فلسفهده، دیلچیلیکده، پسیخولوگییادا، قورولوشچولوق و پستقورولوشچولوقدا او قدر وسعت آلیر کی، 20-جی یوزایللییی “دیل عصری” آدلاندیرساق یانیلماریق.
طاها سؤزلرینین داوامیندا “دیل دوشونجه و دونیا” قاوراملارینین قارشیلیقلی ایلگیلرینی آراشدیردی، ویتگئنشتاین و ساپیر-وورف فرضیهلری اساسیندا بو سوالا جاواب آختاردی: دوشونجه دیلدن اؤنجه گلیر، یوخسا دیل دوشونجهدن؟ باشقا سؤزله، دیل دوشونجهنین آنلاتیم آراجیدیر، یوخسا دوشونجهنی فورمالاشدیران دیلین اؤزودور؟
azb_Arab azb_Arab azb_Arab